# Kehittämiskirjaston ohjausryhmän muistio

**Aika** 1.12.2021 klo 12.00 - 14.00

**Paikka** Teams-etäkokous

**Läsnä** Grahn Juliaana, Tampereen kaupunginkirjasto (AKEPiKe)

Laitinen-Kuisma Seija, Jyväskylän kaupunginkirjasto

Martikainen Hanna, Jyväskylän kaupunginkirjasto

Mustikkamäki Mika, LSSAVI

Neronen Liisa, Hämeenkyrön kunnankirjasto

Rikkilä Jarkko, pj., siht., Tampereen kaupunginkirjasto (AKEPiKe)

Vesterinen Tuire, Muuramen kunnankirjasto

# Kuulumiset

**Niina Salmenkangas**

* Henkilöstövaihdoksia tulossa ja tehtäväkuviä pyöritellään. Rekrytoinnin ovat tuntuneet pitkiltä ja sijaisketjuja on edelleen ilmassa.
* Demokratiahankkeen kickoff pidetty ja ensimmäisiä askelmerkkejä haetaan. Superkiinnostavaa!
* Kirjaston organisaatiouudistus on vaiheessa. Nyt pohditaan henkilöstöyksikön kanssa tulevia mahdollisia yt-neuvotteluja ja seuraavia askelia.
* AKE 2022 -hakemus on lähetetty.
* YKN:n kokous livemoodissa Joensuussa. Oli ensimmäinen kokous omalla kohdalla. Erittäin antoisa reissu ja hienoa nähdä kollegoita livenä.

**Seija Laitinen-Kuisma**

* Seija siirtyy uusiin tehtäviin vuoden vaihteessa, yhteistä e-kirjastoa toteuttamaan. Hanna Martikainen on tulossa Seijan sijaiseksi vuoden alusta lähtien.
* Vuodenvaihde on kiireellistä aikaa ja sellaista, että kuluva vuosi pyritään saamaan pakettiin ennen ensi vuotta, jonka suunnittelu on myös käynnissä.
* Viisi esihenkilöpositiota tällä hetkellä tulossa hakuun, vaihtuvuutta ilmassa.

**Hanna Martikainen**

* Shokkiuutinen-hanke on päättymässä. VATI-tilaus on julkaistu Keski-Finnaan. Oman varaston reipas karsinta on käynnistynyt. Airut jatkaa Varastokirjaston johdolla.
* JKL:n sisäinen itseohjautuvuuskoulutus tulossa tammi-helmikuussa 2022. Kohderyhmänä ovat esihenkilöt, informaatikot, tiiminvetäjät. Kouluttajana toimii Anne Roine Novetos-yrityksestä.
* Kevytorganisaatiouudistusta tuloillaan. Esihenkilöiden rekrytointirumba menossa ja myäs yhteistoimintakuulemisia pidetty henkilöstön kanssa.
* Henkilöstöasiat tullaan yhdistämään lainausosaston osastonjohtajan tehtävään, tehtävää hoitaa ainakin maaliskuulle asti Tiina Vehkoo.
* Osaamisen kehittämisen teemat ovat: 1) Työntekijöiden ja tiimien itseohjautuvuus 2) Palvelumuotoilu 3) Aktiivisen ja asiakkaita osallistavan palvelukulttuurin kehittäminen.
* Työkyvyn kehittämisen teemat ovat: 1) Resilienssi, kognitiivinen ergonomia ja työmäärän hallinnan tunne 2) Fyysinen ergonomia, logistiset ratkaisut 3) Äänenkäyttö työssään esiintyville.

**Mika Mustikkamäki**

* Hankkeita, hankkeita, hankkeita: Pirkanmaalta 8 ja Keski-Suomesta 9 hakemusta kirjastotoiminnan kehittämishankkeille.
* AVI:n osaamisen kehittämisen kevät: Kaksi koko päivän koulutusta, sprinttejä ja muuta infoa. Hankekahvit 1 kerta kuukaudessa vuonna 2022.
* Peruspalveluiden arviointi 2021: Kysely lähtenyt kirjastoille marraskuun lopussa.
* Väestökyselyn tuloksia vielä odotellaan.
* Tilastotietokannan uudistus on alkamassa.

**Liisa Neronen**

* Kunnan talouden sopeuttamisohjelmaa valmisteltu, vaikea asia.
* Asiakkaiden arvostuspainotuksista keskustelua: Ovatko kirjaston nuoret asiakkaat samassa asemassa vakiintuneen ja lehtiä lukevien aikuisten kanssa?
* Rutiiniasiat pohdinnassa: Miten työtehtäviä skaalataan? Miten henkilöstö riittää?
* Miten kirjaston lakisääteisten tehtävien toteuttaminen suhtautetaan mahdollisesti pienentyviin resursseihin?

**Tuire Vesterinen**

* Kinkomaan kirjasto avautuu 3.1.2022.
* Kokoelmatöitä tehty ahkerasti syksyn ajan: aineistojen siirto ja uutuushankintaa.
* Kinkomaan kalusteet saatiin asennettua 17.11. ja heti parin päivän päästä koko porukka hyllytyshommissa.
* Monenlaista hanketyötä on ollut työn alla: osa vanhoista hankkeista päättyy vuoden lopussa ja uutta haettiin syksyn perushaussa.
* Aloitettu strategiatyö jäänyt muiden kiireiden vuoksi taka-alalle. Toiveissa, että Keski-kirjastojen yhteisen strategian valmistelun aloitus antaisi uutta puhtia myös oman loppuun saattamiseen.
* Syksyn ohjelmassa ollut kirjailijavieraita ja muita tapahtumia. Olemme niiden myötä alkaneet opettelemaan tapahtumien striimausta. Kouluilla myös kiertänyt kirjailijavieraita.
* Positiivisen johtamisen perusteet -kokonaisuutta toivotaan uusittavaksi ensi vuonna. Aikapulan vuoksi osallistuminen jäi vaiheeseen.
* Peukkua tulee suunnitelluille AKE-koulutussisällöille: esimerkiksi hyvinvointi, palvelumuotoilu ja tapahtumatuotanto.

## Keskustelu: E-aineistokampanjoihin liittyvät palkitsemiset

Keskusteltiin yhteisen e-aineistokampanjan tiimoilta esille nousseesta asiasta liittyen henkilöstölle suunnattuihin palkitsemisiin. Rockway-kampanjan kohdalla oli ajateltu, että somepäivityksiä tehneiden kirjastolaisten kesken arvottaisiin Rockway-lahjakortteja. Tämä on kuitenkin haasteellista toteuttaa, koska kyse on kaupallisesta toimijasta ja henkilöstön tulee pidättäytyä tämänkaltaisista palkitsimisista. Idea oli mukava ja hyvä, mutta edellä mainitut seikat huomioiden ehkä vaikeampi toteuttaa käytännössä tulevaisuudessa.

## Jarkko esittelee: Alueellisen kehittämistehtävän vuosi 2022

Käytiin yhdessä läpi alueellisen kehittämistehtävän suunnitelma tulevalle vuodelle 2022. Jarkko esitteli toimintasuunnitelman pääkohdat ja rakenteen.

## Juli esittelee: Aspa-ajokorttikokonaisuuden tilanne ja viestintä

Juli esitteli aspa-ajokorttiasioita. Aspa-ajokortista on edelleen tarkoituksena tehdä pysyvä konseoti kehittämiskirjastoalueelle, jonka tarjoamista jatketaan. B – E -osiot ovat nyt tallenteina ja virtuaalisesti suoritettavana Liboppi-ympäristössä. Pakollisia A-osion toteutuksia uusitaan tulevana vuonna sama määrä kuin vuonna 2021. Juli nosti esille, että ydinkysymys on: Mitä ASPA-ajokortti voi tehdä sinun hyväksesi?

Koulutuskokonaisuus on siis pilotoitu ja rakennettu tänä vuonna. Sisällöt ovat nyt valmiita ja painotukset tiedossa. Tulevan vuoden toteutuksetkin on jo sovittu pakollisen A-osion päiviin liittyen. Valinnaisten B-E -osioiden opiskelu tapahtuu itsenäisesti kurssialustoilla (vain Libopissa). Jokaisen osion paketti sisältää vuoden 2021 esitysten tekstitetyt tallenteet, esitysmateriaalit sekä tehtäväpaketin.

Suorituksia on alkanut tulemaan ja suuntaa antavat myös ASPA-ajokortin aloittaneet, potentiaaliset suorittajat. PIKI-kirjastojen henkilökunnasta 123 työntekijää on aloittanut kortin suorittamisen ja 5 työntekijää on saanut 1.12.2021 kokonaisuuden valmiiksi. Keski-kirjastoissa aloittaneita on 57 työntekijää ja 3 suorittanutta (1.12.2021). Palkintoja aletaan postittelemaan suorituksista joulukuun 2021 alussa.

Viestintä aspa-ajokortista on keskeisessä asemassa kortin markkinoimiseksi. Säännöllistä viestintää korttiasioista tehdään akepike.fi-verkkosivujen artikkeleissa, koulutuskirjeissä ja uutiskirjeissä. Sähköpostiviesteihin tiivistetään tietoa kootusti. Lisäksi aspa-vihko liittyy suorittamiseen, mutta sisältää myös hyvän jäsennyksen kirjaston asiakaspalvelutyöstä. Epäsäännöllistä viestintää toteutetaan akepiken tilaisuuksissa, sosiaalisessa mediassa ja erilaisten kentältä tulevien tiedustelujen yhteydessä.

## Muut asiat, ohryn kokoonpano ja tulevat kokoukset

Johtuen Jyväskylän kaupunginkirjaston muutoksista, PiKe-ohryyn tulee mukaan ainakin kevään kokouksiin Tiina Vehkoo. Kokousten toteutusmuotoa tarkennetaan ensi vuoden kuluessa. Sovittiin seuraavat kokousajankohdat vuodelle 2022.

* 9.3. klo 12-14
* 1.6. klo 13-15
* 7.9. klo 12-14
* 7.12. klo 12-14